Så sluttede superligaeventuret for Hobro. Holdet rykker ned i 1. division efter et nederlag til FC Midtjylland onsdag aften.

Hobro IK var foran 1-0 ved pausen, men i anden halvleg gik det galt, og FC Midtjylland sender Hobro ud af landets bedste fodboldrække med et 1-4 resultat. Hobro IK virkede fra starten motiverede på at udsætte datoen for nedrykningen. Wilfried Domoraud fra Hobro scorede kampens første mål, men herefter styrede Michael Christensen desværre bolden i eget net og blev noteret for et selvmål. Herefter fulgte tre FC Midtjylland-scoringer, og derved blev Hobros skæbne afgjort. Der er i år kun et hold, der skal rykke ned fra Superligaen.